Veiledning med spørsmål og svar, basert på SMKs retningslinjer


	Veiledning

	Hovedbudskap

	· Nasjonal sørgeperiode er den offisielle perioden med landesorg, og varer fra dødsdagen til etter gravferden. 
· I sørgeperioden er det få påbud, og utgangspunktet at alt skal fortsette som normalt. Det kan være behov for skjønnsmessige tilpasninger etter hva som anses å være verdig.
· Under selve gravferden er det klarere føringer om avlysning, unngå støy og tilrettelegge for at hele befolkningen kan følge begravelsen på TV o.l.

	Q&A 

	Påbud
	Hvem
	Kommentar 

	Det skal flagges på halv stang fra kongelige residenser, statlige bygninger og militære forlegninger
	Staten
	Kommuner og andre kan velge å gjøre det samme

	Regjeringens hjemmeside er i sørgemodus 
	Regjeringen
	Staten for øvrig, kommuner og andre kan velge å gjøre det samme

	Det ringes fra alle landets kirker på dødsdagen og på gravferdsdagen
	Alle kirker
	

	På gravferdsdagen skal det være ett minutts stillhet over hele landet fra kl. 13.00 til kl. 13.01
	Hele landet
	

	Aktiviteter og arrangementer av faglig karakter gjennomføres i verdige rammer, mens alle sosiale arrangementer avlyses/utsettes
	Staten 
	Kommuner og andre kan velge å gjøre det samme

	Statsforvalteren skal informere kommuner og fylkeskommune, og gi kommunene beskjed om å

	· etablere sted(er) i kommunen der innbyggere kan legge ned blomster, hilsen og tenne lys
· opprette kondolanseprotokoll og gjøre den /de tilgjengelig på egnet sted
· legge ut informasjon om overnevnte på kommunens hjemmesider

	Råd
	Hva
	Kommentar

	Stenge skoler, kontorer osv.?
	Nei
	Utgangspunktet er normal drift. Den enkelte avgjør selv. Kan være stengt under gravferden.

	Avlyse kultur- og idrettsarrangementer o.l.?
	Nei / ja
	Arrangementer som ikke kan holdes i verdige former bør avlyses. Den enkelte avgjør selv. Arrangementer samtidig som gravferden bør avlyses.

	Avlyse private arrangementer?
	Nei
	Den enkelte avgjør selv. 

	Hva er verdige rammer? 
	Skjønn
	Eks. på markeringer: ett minutts stillhet, nasjonalsang, sette frem bilde, tenne lys.

	Hvem avholder minnemarkering? 
	Slottskapellet
Den norske kirke
	Slottskapellet holder åpent. Sørgegudstjenester i hele landet 1. søn/ons etter dødsfallet. Andre trossamfunn og andre kan arrangere markeringer.

	Hvor kan man legge ned blomsterhilsen og tenne lys?
	Slottsplassen
I kommunen
	Kommunen bestemmer selv hva som er egnet sted, som ved rådhuset, i park, ved minnesmerke e.l.

	Hvor kan man signere kondolanseprotokoll?
	Kongehuset.no
I kommunen
	Alle som vil kan opprette egen protokoll som ev. leveres til statsforvalter som sender til Slottet. Protokoll legges på bord med f.eks. hvit duk, portrett, sørgebånd, blomster, lys. Det er også mulig å opprette digital kondolanseprotokoll.

	Hva slags kondolanse-protokoll skal man bruke?
	Valgfritt
	Kan f.eks. være en bok med stive permer i A4-format, fortrinnsvis uten linjer.

	Hvilket bilde/portrett skal man bruke?
	Valgfritt
	Alle velger selv hvilket bilde/portrett man ønsker å bruke. Kan være fra lokale besøk, kongehuset.no m.m.

	Kan man sende blomster og hilsener til Slottet?
	Nei
	Det er ikke anledning til å sende blomster og hilsener direkte til Slottet, regjering, storting, departementer e.l. Det samme gjelder blomster og krans til gravferden. 

	Må man ha på seg noe spesielt?
	Nei
	Ved Det kgl hoff og i Forsvaret vil de som har uniform bruke sørgebånd. Nasjonale idrettsutøvere kan bære svarte armbind under arrangement. Det anbefales å være respektfullt kledd ved formelle arrangement

	Er gravferdsdagen offisiell fridag?
	Nei
	Den enkelte skole, arbeidssted osv. kan velge å holde stengt, tilrettelegge for å følge gravferden på TV m.m. Det bør tas særlige hensyn, og ikke gjennomføre støyende arbeid, møter, arrangementer o.l. når gravferden pågår. Oslo er særlig berørt denne dagen, og bl.a. kollektivtransporten i sentrum vil stanse. 




